< Cisco

Cisco switch

Szerző: Sallai András

Copyright © Sallai András, 2016, 2017, 2022

Licenc: CC Attribution-Share Alike 4.0 International

Web: https://szit.hu

Módok

A Cisco IOS a következő módokban használható:

felhasználói

előjogos (privilegizált EXEC)

globális konfigurációs

speciális konfigurációs

A felhasználói módban tehetjük meg a legkevesebb dolgot, néhány dolgot lekérdezhetünk. Az előjogos módban kérdezhetjük le, a rendszer összes tulajdonságát. A konfigurálást a globális és speciális konfigurációs módokban végezhetjük el.

A várakozási jel (prompt) mindig mutatja, éppen miben vagyunk:

Switch>	felhasználói mód
Switch#	előjogos mód
Switch(config)	globális konfigurációs mód
Switch(config-line)	Speciális konfigurációs mód. Nem csak line van, ez csak egy lehetőség

Módváltás

A Cisco IOS indulása után felhasználói módban vagyunk. Az előjogos módba váltáshoz, az enable parancsot használhatjuk.

Belépés előjogos módba:

Switch>enable

Figyeljük meg, hogy előjogos módban megváltozik a várakozási jel. A „>” helyett „#” karaktert látunk. Ezt jelzi, hogy előjogos módba léptünk.

Kilépés az előjogos módból:

Switch#disable

Belépés globális konfigurációs módba:

Switch#configure terminal

A configure terminal parancs rövidítve is beírható:

#conf t

Aktuális konfiguráció megtekintése

Kétféle konfiguráció van:

aktuális – futó konfiguráció

mentett – újraindítás után életbelépő

Az aktuális konfiguráció megtekintése:

#show running-config

A mentett, vagyis újraindítás utáni konfiguráció megtekintése:

#show startup-config

A fenti két parancs is rövidíthető:

#sh run

#sh sta

Üdvözlő szöveg beállítása

Amikor elérjük a Cisco IOS felületét egy üdvözlő (vagy figyelmeztető) üzenet megjelenítése ajánlott. Az üzenetben leírhatjuk milyen feltételek szerint lehet használni a rendszert.

Egy soros üzenet írása:

S1(config)#banner motd #szöveg#

Többsoros üzenet is megadható:

S1(config)#banner motd #tetszőleges szöveg
akár több sorban#

Ha # jellel kezdtük, akkor azzal is kell befejezni az üzenetet. Az üzenetben, ekkor már nem lehet # jel. Az üzenetben nem szerepelhetnek csak az angol ábécé betűi.

A belépés előtti figyelmeztetés a jogszerűségre, fontos lehet egy bírósági eljárás során.

S1(config)#banner motd #Belépés csak engedéllyel!#

R2(config)#banner motd #
Enter TEXT message. End with the character '#'.
===============================================
A Luser Bt. routere
Belepes csak engedellyel.
===============================================
#
R2(config)#

Névbeállítás

Az eszközök nevét a hostname paranccsal állíthatjuk be.

Név beállítása:

Switch(config)#hostname S1

A beállítás után név megjelenik a várakozási jelben is.

A parancs rövidíthető:

Switch(config)#ho S1

Névbeállítás visszavonása:

S1(config)#no hostname S1

Beállítások véglegesítése

A beállítások a switch újraindítása után elvesznek. Ha szeretnénk újraindítás után is viszontlátni a beállításainkat, használjuk a copy parancsot.

copy running-config startup-config

Ha másolás célja a startup-config, akkor a parancs hatására rendszerinduláskor betöltődik a beállítás.

A parancs rövidítése:

copy run sta

Esetleg:

copy r s

A fentivel egyenértékű rövidítések:

write

writ

wri

wr

w

Beállítások törlése

Előjogos módban:

#erase startup-config

Kapcsolók esetén a gyári beállítások visszaállítása:

#delete vlan.dat

Ellenőrzés:

#show startup-config

Eszköz újraindítása

S1#reload

Jelszavak beállítása

Előjogos módba

Nem biztonságos, előjogos mód, jelszó beállítása:

S1(config)#enable password titok

Előjogos módba belépéshez jelszó beállítása:

S1(config)#enable secret titok

Konzolhoz hozzáférés

Már az első szintes belépéshez is kérhetünk jelszót:

S1(config)#line console 0
S1(config-line)#password fekete
S1(config-line)#login
S1(config-line)#exit

Titkosított jelszó

S1(config)#service password-encryption

Megnézhetjük a jelszavakat:

#show running-config

vagy:

#show startup-config

Interfész beállítás

Belépés interfész beállító módba:

S1(config)#interface vlan 1
S1(config-if)#

IP cím beállítása:

S1(config-if)#ip address 192.168.5.1 255.255.255.0

Interfész engedélyezése:

S1(config-if)#no shutdown

Beállítások megtekintése:

S1#show ip interface brief

MAC tábla lekérdezése

A MAC cím VLAN és portok összerendelésének lekérdezése:

# show mac-address-table

Példa:

S1#show mac-address-table
Mac Address Table
-------------------------------------------
Vlan Mac Address Type Ports
---- ----------- -------- -----
1 00e0.8fad.1301 DYNAMIC Gig0/1
S1#

Telnet beállítás

S1(config)#line vty 0 4
S1(config-line)#pass
S1(config-line)#password titok
S1(config-line)#login
S1(config-line)#end

Átjáró

Alapértelmezett átjáró beállítása:

S1(config)#ip default-gateway 192.168.10.1